Khonkenas
Khonkenas (taj. ขอนแก่น) – miestas šiaurės rytų Tailande, Isano krašte, Khorato plynaukštėje, 450 km į šiaurės rytus nuo Bankoko; provincijos centras. Pro miestą eina Nongkhajaus–Bankoko geležinkelis ir plentas, yra oro uostas (į šiaurės vakarus nuo Khonkeno). Medvilnės verpimas, šilko gamyba. Žvejyba. Žemės ūkio regiono prekybinis centras (ryžių, kukurūzų, medvilnės, tabako auginimas, arklių veisimas). Veikia universitetas (nuo 1964 m.), muziejus. Gausu budistinių šventyklų (žymiausia – karališkoji Phra Mahathat šventykla).